పణజి/న్యూఢిల్లీ మార్చి 17: పార్టీ పెద్దల అలసత్వంతో అధికారం కోల్పోయిన గోవా కాంగ్రెస్లో కలకలం మొదలైంది. కాంగ్రెస్ సీనియర్ నేత, రాష్ట్ర వ్యవహారాల ఇంచార్జి దిగ్విజయ్సింగ్, పార్టీ నేతల మధ్య మాటల యుద్ధం తీవ్రస్థాయికి చేరింది. గోవాలో మెజారిటీ సాధించినా అధికారం చేపట్టకపోవడానికి పార్టీ పెద్దలే కారణమని ఆగ్రహం వ్యక్తం చేస్తూ ఎమ్మెల్యే పదవికి రాజీనామా చేసిన విశ్వజిత రాణే దిగ్విజయ్ వైఫల్యాన్ని ఎండగట్టారు. ఆయన రాజకీయాల నుంచి విరమించుకుంటే మంచిదని మండిపడ్డారు. మరికొందరు నేతలు కూడా ఇదే రీతిలో దిగ్విజయ్పై మాటల దాడి చేస్తున్నారు. దాంతో దిగ్విజయ్ కూడా ఎదరుదాడికి దిగారు. గోవాలో ప్రస్తుత దుస్థితికి రాష్ట్ర నేతలే కారణమని, ఎన్నికలకు ముందు గోవా ఫార్వర్డ్ పార్టీతో పొత్తు కుదుర్చుకుందామని తాను చేసిన ప్రతిపాదనను పార్టీ నేతలు తిరస్కరించారని అన్నారు. గోవా ఫార్వర్డ్ పార్టీకి 3 సీట్లు వచ్చాయని గుర్తుచేస్తూ.. ఒకవేళ తన ప్రతిపాదనకు అంగీకరిస్తే ఇప్పుడు దర్జాగా అధికారంలో కూర్చునేవారిమని చెప్పారు. అప్పుడు తన మాట వినని నేతలు.. ఇప్పుడు తనను విలన్గా చిత్రీకరిస్తున్నారని ట్విటర్లో మండిపడ్డారు. ‘‘మార్చి 11న ఫలితాలు వస్తే.. 12నే పార్టీ శాసనసభా పక్ష నేతను ఎన్నుకునేందుకు సమావేశం నిర్వహించాం. అలాంటప్పుడు సీఎం అభ్యర్థి ఎంపికలో ఆలస్యం ఎక్కడ జరిగింది’’ అని పేర్కొన్నారు. కాగా, గోవా వ్యవహారంపై శుక్రవారం రాజ్యసభ అట్టుడికింది. కాంగ్రెస్ సభ్యుల నిరసనలతో సభ పలుమార్లు వాయిదా పడింది. అత్యధిక సీట్లు గెలిచిన కాంగ్రెస్ పార్టీని కాకుండా బీజేపీని ఎలా ప్రభుత్వ ఏర్పాటుకు గవర్నర్ మృదులాసిన్హా ఆహ్వానిస్తారంటూ సభ్యులు ఆందోళనకు దిగారు. కేంద్ర ఆర్థిక శాఖ మంత్రి అరుణ్జైట్లీని సంప్రదించిన తర్వాతే మృదులాసిన్హా బీజేపీని ప్రభుత్వ ఏర్పాటుకు ఆహ్వానించిందనే వార్తల నేపథ్యంలో.. సభా కార్యక్రమాలను పక్కనపెట్టి గోవా అంశాన్ని చర్చించాలని దిగ్విజయ్ సింగ్ డిమాండ్ చేశారు. చైర్మన్ కురియన్ అంగీకరించకపోవడంతో.. కాంగ్రెస్ సభ్యులు వెల్లోకి దూసుకొచ్చి నినాదాలు చేశారు. ‘‘ప్రజాస్వామ్య ఖూనీని అడ్డుకోండి’’ అని పెద్ద పెట్టున నినాదాలు చేశారు. దాంతో సభ మూడుసార్లు వాయిదా పడింది. కాగా, గోవాలో రాష్ట్రపతి పాలన విధించాలని కాంగ్రెస్ డిమాండ్ చేసింది. కాగా, తమ ప్రభుత్వం పూర్తికాలం అధికారంలో ఉంటుందని గోవా సీఎం పర్రీకర్ శుక్రవారం మీడియాతో మాట్లాడుతూ విశ్వాసం వ్యక్తం చేశారు.
panaji/newdhilly marchi 17: party peddala alasatvamto adhikaaram kolpoina gova congresslo kalakalam modalaindi. congress seanier netha, rashtra vyavahaaraala incharji digvijaysing, party nethala madhya maatala yuddham teevrasthaayiki cherindi. govalo magerity saadhinchinaa adhikaaram chepattakapovadaniki party peddale kaaranamani aagraham vyaktam chestu emmelye padaviki rajinama chesina vishwajita raane digvijay vaiphalyaanni endagattaaru. aayana rajakeeyala nunchi viraminchukunte manchidani mandipaddaaru. marikondaru nethalu kuudaa ide reetilo digvijaypai maatala daadi chestunnaru. daamto digvijay kuudaa edarudaadiki digaaru. govalo prastuta dusthitiki rashtra nethale kaaranamani, ennikalaku mundu gova forverd paartiitoe pottu kudurchukundamani taanu chesina pratipaadananu party nethalu tiraskarinchaarani annaru. gova forverd paarteeki 3 seetlu vachaayani gurtuchestu.. okavela tana pratipaadanaku angeekariste ippudu darjaga adhikaaramlo kuurchuneevaarimani cheppaaru. appudu tana maata vinani nethalu.. ippudu tananu vilangaa chitrikaristunnarana twiterlo mandipaddaaru. ‘‘marchi 11na phalitaalu vaste.. 12nee party sasanasabha paksha netanu ennukunenduku samavesam nirvahinchaam. alantappudu cm abhyarthi empikalo aalasyam ekkada jarigindi’’ ani perkonnaru. kaga, gova vyavahaarampai sukravaaram rajyasabha attudikindi. congress sabhyula nirasanalatho sabha palumaarlu vaayidaa padindi. atyadhika seetlu gelichina congress paartiini kakunda beejeepeeni ela prabhutva erpaatuku gavarnar mrudulasinha aahvaanistaarantuu sabhyulu aandolanaku digaaru. kendra aardhika saakha mantri arunjaitleeni sampradinchina tarvate mrudulasinha beejeepeeni prabhutva erpaatuku aahvaaninchindane vaartala nepathyamlo.. sabhaa kaaryakramaalanu pakkanapetti gova amsaanni charchinchaalani digvijay sing demand chesaru. chairman kurian angeekarinchakapovadamtho.. congress sabhyulu velloki doosukochi ninaadaalu chesaru. ‘‘prajaaswaamya khooneeni addukondi’’ ani pedda pettuna ninaadaalu chesaru. daamto sabha moodusaarlu vaayidaa padindi. kaga, govalo rashtrapati paalana vidhinchaalani congress demand chesindi. kaga, tama prabhutvam puurtikaalam adhikaaramlo untundani gova cm parrikar sukravaaram meediatho maatlaadutuu vishwaasam vyaktam chesaru.